Hallituksen esitys eduskunnalle

Esityksen pääasiallinen sisältö

Esityksessä ehdotetaan muutettavaksi ulkoasiainhallintolakia.

Esityksessä ehdotetaan muutettavaksi ulkoasiainhallinnon virkojen virkanimikkeitä siten, että ne ovat ajantasaisia, vastaavat muualla valtionhallinnossa käytettäviä virkanimikkeitä sekä ovat suhteessa tehtävien vaativuuteen.

Ehdotettu laki on tarkoitettu tulemaan voimaan 1 päivänä huhtikuuta 2024.

—————

Sisällys

[Esityksen pääasiallinen sisältö 1](#_Toc149565445)

[PERUSTELUT 3](#_Toc149565446)

[1 Nykytila ja sen arviointi 3](#_Toc149565447)

[2 Tavoitteet 3](#_Toc149565448)

[3 Ehdotukset ja niiden vaikutukset 3](#_Toc149565449)

[4 Valmistelu 4](#_Toc149565450)

[5 Säännöskohtaiset perustelut 4](#_Toc149565451)

[6 Voimaantulo 4](#_Toc149565452)

[Lakiehdotus 6](#_Toc149565453)

[Laki ulkoasianhallintolain muuttamisesta 6](#_Toc149565454)

PERUSTELUT

1. Nykytila ja sen arviointi

Ulkoasianhallintolain 14 § sisältää ulkoasiainhallinnon virkoja koskevan perussäännöksen, jonka mukaan ulkoasiainhallinnon virat ovat hallinnonalan eli ministeriön ja edustustojen yhteisiä.

Pykälän 2 momentissa säädetään ulkoasiainhallinnon virkojen jaottelusta yleis- ja erityisvirkoihin. Säännöksessä oleva jaottelu on hallituksen esityksen eduskunnalle ulkoasiainhallintolaiksi 139/1999 mukaan tarpeellinen lainsäädäntöteknisenä apuvälineenä, kun siirtymisvelvollisuus ja muut virkamiesten asemaa koskevat säännökset kohdistuvat eri tavoin eri virkamiehiin.

14 § 2 momentti sisältää säännökset ulkoasiainhallinnon hallinnollisissa tehtävissä työskentelevien virkamiesten virkanimikkeistä. Momentin mukaiset ulkoasiainhallinnon hallinnolliset virkanimikkeet jakautuvat hallinnollisen ulkoasiainsihteerin, hallinnollisen avustajan, osastosihteerin, toimistosihteerin, toimistovirkailijan, virastomestarin ja vahtimestarin yleisvirkoihin.

Tällä hetkellä ulkoasiainhallinnossa käytetään hallinnollisen ulkoasiainsihteerin, hallinnollisen avustajan, osastosihteerin, toimistosihteerin ja virastomestarin virkanimikkeitä.

Ulkoasiainhallinnossa ei työskentele virkamiehiä toimistovirkailijan ja vahtimestarin virkanimikkeillä eikä suunnitelmissa enää ole käyttää kyseisiä virkanimikkeitä.

1. Tavoitteet

Esityksen tarkoituksena on päivittää ulkoasiainhallinnon käytössä olevat virkanimikkeet, poistaa käytöstä poistuneet virkanimikkeet sekä selkeyttää virkanimikejärjestelmä vastaamaan paremmin muualla valtionhallinnossa käytettäviä virkanimikkeitä.

1. Ehdotukset ja niiden vaikutukset

Esityksessä ehdotetaan, että ulkoasiainhallintolain 14 § 2 momenttia muutetaan siten, että hallinnollinen ulkoasiainsihteeri muutetaan hallinnolliseksi erityisasiantuntijaksi, hallinnollinen avustaja hallinnolliseksi asiantuntijaksi, osastosihteeri hallintovastaavaksi ja toimistosihteeri assistentiksi.

Lisäksi momentista ehdotetaan poistettavaksi toimistovirkailijan ja vahtimestarin virkanimikkeet.

Ulkoasiainhallintolain 14 §:ään esitetyn muutoksen seurauksena ulkoasiainhallintolain 17 § 1 momentti ehdotetaan muutettavaksi vastaamaan 14 §:ää. Esityksessä ehdotetaan, että ulkoasiainhallintolain 17 § 1 momentissa hallinnollinen ulkoasiainsihteeri muutetaan hallinnolliseksi erityisasiantuntijaksi ja hallinnollinen avustaja hallinnolliseksi asiantuntijaksi.

Ehdotettu laki koskee ulkoasiainhallinnon henkilöstöä. Tältä kannalta ehdotetulla lailla olisi nimenomaan henkilöstövaikutuksia virkamiesten virkanimikkeiden vaihtumisen vuoksi. Uudistuksessa on kuitenkin pääasiassa kysymys nykyisten virkanimikkeiden päivittämisestä ja nykyaikaistamisesta, eli uudistus ei aiheuttaisi muutoksia nykyiseen organisaatiorakenteeseen eikä henkilöstön määrään. Uudistus ei vaikuttaisi virkamiesten oikeuksiin tai velvollisuuksiin. Uudistuksen tarkoituksena ei ole myöskään lisätä tai kiristää nykyisiä kelpoisuusvaatimuksia.

Esitys ei sisältäisi sellaisia organisatorisia, henkilöstöä koskevia tai muita muutoksia, joista aiheutuisi säästöjä tai menojen lisäyksiä. Muutoksilla ei siten olisi vaikutuksia valtion talouteen eikä muitakaan taloudellisia vaikutuksia, kuten vaikutuksia henkilöstön palkkaukseen.

Muutokset ovat siten kielellisiä, mutta ehdotettu lakimuutos on kuitenkin tarpeellinen, jotta hallituksen esityksen kohdassa 2 kerrotut tavoitteet saavutetaan.

Ulkoasiainhallintolain 14 §:n 3 momentissa on säädetty asetuksenantovaltuus, jonka nojalla ulkoasiainhallinnon virkoja koskevista kelpoisuusvaatimuksista voidaan virkamieslaissa olevien säännösten lisäksi säätää ulkoasiainhallintoasetuksessa. Hallinnollisen ulkoasiainsihteerin ja hallinnollisen avustajan virkanimikkeiden kelpoisuusvaatimuksista on säädetty valtioneuvoston asetuksessa ulkoasiainhallinnosta 256/2000. Siten ehdotettujen muutosten seurauksena valtioneuvoston asetus ulkoasiainhallinnosta tulee päivittää vastaamaan ulkoasiainhallintolakia.

1. Valmistelu

Esitys on valmisteltu virkatyönä ulkoasiainministeriössä. Esityksen valmisteluun on johtanut ulkoministeriön henkilöstön aloite ulkoministeriön virkanimikkeiden päivittämisestä. Valmistelussa on hyödynnetty ulkoasiainhallinnon henkilöstöltä pyydettyä palautetta ja ehdotuksia virkanimikkeistä ja henkilöstöä on kuultu esityksen valmistelun yhteydessä. Henkilöstöltä saatu palaute on otettu huomioon virkanimikkeiden uudistustyössä.

Esityksestä pyydettiin valtionvarainministeriön lausunto. [*Valtiovarainministeriön lausunto*].

1. Säännöskohtaiset perustelut

Esityksessä ehdotetaan, että ulkoasiainhallintolain 14 § 2 momenttia muutetaan siten, että hallinnollinen ulkoasiainsihteeri muutetaan hallinnolliseksi erityisasiantuntijaksi, hallinnollinen avustaja hallinnolliseksi asiantuntijaksi, osastosihteeri hallintovastaavaksi ja toimistosihteeri assistentiksi.

Lisäksi momentista ehdotetaan poistettavaksi toimistovirkailijan ja vahtimestarin virkanimikkeet.

Ulkoasiainhallintolain 14 §:ään esitetyn muutoksen seurauksena ulkoasiainhallintolain 17 § 1 momentti ehdotetaan muutettavaksi vastaamaan 14 §:ää. Esityksessä ehdotetaan, että ulkoasiainhallintolain 17 § 1 momentissa hallinnollinen ulkoasiainsihteeri muutetaan hallinnolliseksi erityisasiantuntijaksi ja hallinnollinen avustaja hallinnolliseksi asiantuntijaksi.

Ehdotetut muutokset ovat kielellisiä, eli muutoksilla ei ole vaikutuksia muutettavien lainkohtien tarkoitukseen.

1. Voimaantulo

Ehdotetaan, että laki tulee voimaan 1 päivänä huhtikuuta 2024. Lain täytäntöönpanon vaatimien toimien vuoksi laki voi kuitenkin tulla voimaan aikaisintaan kahden kuukauden kuluttua sen hyväksymisestä ja vahvistamisesta.

*Ponsi*

Edellä esitetyn perusteella annetaan eduskunnan hyväksyttäväksi seuraava lakiehdotus:

Lakiehdotus

Laki

Laki ulkoasianhallintolain muuttamisesta

Eduskunnan päätöksen mukaisesti

*muutetaan* ulkoasiainhallintolain 204/200014 §:n 2 momentti ja 17 §:n 1 momentti,

sellaisena kuin niistä on 14 § laissa 258/2015 ja 17 § laissa 204/2000, seuraavasti:

14 §

Ulkoasiainhallinnon virat

------------------------------------

Ulkoasiainneuvoksen, lähetystöneuvoksen, ulkoasiainsihteerin, avustajan, hallinnollisen erityisasiantuntijan, hallinnollisen asiantuntijan, hallintovastaavan, assistentin ja virastomestarin virat ovat yleisvirkoja. Muut kuin yleisvirat ovat erityisvirkoja.

------------------------------------

17 §

Yleisvirkamiehen tehtävään määrääminen ja siirtäminen toiseen virkapaikkaan

Ulkoasiainneuvos, lähetystöneuvos, ulkoasiainsihteeri, avustaja, hallinnollinen erityisasiantuntija ja hallinnollinen asiantuntija ovat määrättäessä velvollisia virassaan siirtymään toiseen tehtävään ja toiseen virkapaikkaan ulkoasiainhallinnon organisaatiossa.

------------------------------------

———

Tämä laki tulee voimaan 1 päivänä huhtikuuta 2024.

—————

Helsingissä x.x.2024

Pääministeri

Petteri Orpo

Ulkoministeri Elina Valtonen